El Gabinet de Promoció del Valencià presenta el joc Capgirant Sagunt
13 d’octubre 2022

![](/media/s5qde0yv/c_capgirant.jpg?width=850&height=566.9886363636364)+

El Gabinet de Promoció del Valencià de l'Ajuntament de Sagunt ha presentat este matí davant d’agents socials que es dediquen a la formació d'infants i jóvens al municipi en la Via del Pòrtic la iniciativa anomenada _Capgirant Sagunt de la T a la S_, un projecte per a descobrir d'una manera amena la història, els monuments, els espais i les persones que han fet Sagunt.

El joc, que ha sigut presentat tant pels seus autors com per la regidora delegada del Gabinet de Promoció del Valencià, Maria Josep Soriano, proposa un viatge lúdic per les característiques mediambientals, històriques, econòmiques i culturals que fan singular el municipi. Les cartes de vocabulari estan dividides en cinc parts diferenciades per colors: Història (marró), Identitat (taronja), Medi Ambient (verd), Ciutat (blau) i Personatge (roig). Es poden utilitzar com a guia o emprant les activitats, també interactives, que l'acompanyen al web [**https://bit.ly/capgirantsagunt**](https://bit.ly/capgirantsagunt).

**«Vam veure que, en altres pobles, a partir d’utilitzar les lletres, havien aconseguit contar la historieta del poble. El Gabinet de Promoció del Valencià, a banda de preocupar-se per la promoció del valencià social, estem molt relacionades en tots els materials educatius que poden ser útils. Aleshores, sembla una idea genial perquè té molts objectius i és un material polivalent: és un joc, és un manera també de apropar-se al poble de forma diferent, oferix moltíssimes activitats que estan dins del llibret però, a mes, estaran totes penjades a la web de l'ajuntament per poder-les descarregar»**, ha agregat la edil.

Les activitats proposades són: _Línia del temps_, on es podran situar totes les cartes en una línia del temps que va des de l'any 219 a. C. fins al 2022; _Situar en el mapa_, que consistirà a situar totes les cartes en un mapa de la ciutat per poder identificar espais amb les representacions de les cartes; _El temps s'ha acabat_, en què es podran descobrir totes les cartes i explicar-les d'una manera diferent cada vegada; _Reescriu la Història_, que fomentarà la creativitat fent servir l'explicació sobre cadascuna de les cartes, així com _Joc de descoberta_, entre d'altres.

Els dissenys són obra de la il·lustradora Teresa Cebrián i l'empresa local Yogur de Fresa, inspirats en uns textos d'Albert Llueca amb l'assessorament de Lluís V. Alcaide i del Gabinet de Promoció del Valencià.

*   [](http://www.facebook.com/sharer.php?u=https://aytosagunto.es/va/actualitat/el-gabinet-de-promocio-del-valencia-presenta-el-joc-capgirant-sagunt/ "Facebook")
*   [](http://twitter.com/share?url=https://aytosagunto.es/va/actualitat/el-gabinet-de-promocio-del-valencia-presenta-el-joc-capgirant-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-gabinet-de-promocio-del-valencia-presenta-el-joc-capgirant-sagunt/ "Linked In")
*   [](mailto:?body=https://aytosagunto.es/va/actualitat/el-gabinet-de-promocio-del-valencia-presenta-el-joc-capgirant-sagunt/)